**JAVNA USTANOVA
DOM ZDRAVLJA BREZA**
**Broj: 01-1162/2024
Breza: 07.11.2024 godine**

Na osnovu člana 68. Zakona o zdravstvenoj zaštiti FBiH („Službene novine FBiH“ broj: 46/10), člana 35. Statuta Javne ustanove Dom zdravlja Breza kao i člana 127. Pravilnika o radu JU Dom zdravlja Breza, donosim:

**O D L U K U
o ispravci javnog oglasa za prijem radnika u radni odnos na određeno vrijeme**

**Član 1.**

Ovom Odlukom vrši se ispravka Javnog oglasa za prijem radnika u radni odnos na određeno vrijeme od 05.11.2024 godine koji je objavljen na oglsnoj ploči, službenoj stranici JU Doma zdravlja Breza, službenoj stranici Općine Breza i JU Službi za zapošljavanje Ze-Do kantona u sljedećem dijelu stavke:

**I – RADNA MJESTA**

Pod tačkom 1.

* Doktor medicine specijalista porodične medicine ili doktor medicine sa nekom drugom specijalizacijom sa posebnom edukacijom iz oblasti porodične medicine ili doktor medicine koji će obavljati poslove u službi porodične/obiteljske medicine – 4 izvršioca – **briše se**;

a umjesto navedenog tačka 1. glasi:

* Doktor medicine specijalista porodične medicine ili doktor medicine sa nekom drugom specijalizacijom sa posebnom edukacijom iz oblasti porodične medicine ili doktor medicine koji će obavljati poslove u službi porodične/obiteljske medicine – 5 izvršioca;

**Član 2.**

 Na osnovu ove Odluke produžava se vrijeme prijave na gore navedeni javni oglas za još osam dana od dana objave ove Odluke u dnevnom listu „Oslobođenje“.

**Član 3.**

Ova odluka biće objavljena na oglasnoj ploči JU Dom zdravlja Breza, u dnevnom listu „Oslobođenje“, na službenoj stranici JU Doma zdravlja Breza, službenoj stranici Općine Breza i JU Službi za zapošljavanje Ze-Do kantona.

**Član 4.**Ova odluka stupa na snagu danom donošenja.

**O b r a z l o ž e n j e**

Na osnovu Odluke o raspisivanju javnog oglasa za prijem u radni odnos br: 01-1132/2024 od 29.10.2024 godine pokrenuta je procedura prijema u radni odnos zbog popunjavanja upražnjenog radnog mjesta; Doktor medicine specijalista porodične medicine ili doktor medicine sa nekom drugom specijalizacijom sa posebnom edukacijom iz oblasti porodične medicine ili doktor medicine – 4 izvršioca.

 Naime, uzimajući u obzir da smo obavješteni od strane jednog doktora medicine da želi da raskine radni odnos iz razloga novog radnopravnog angažmana, ovim putem smo odlučili da izvršimo ispravku ovog javnog oglasa, te da uz postojeća 4 izvršioca dodamo još jednog izvršioca budući da smo zbog obima posla prinuđeni izvršiti ispravku ovog javnog oglasa. U skladu sa svim navedenim donesena je odluka kao u dispozitivu.

|  |
| --- |
| **DIREKTOR****\_\_\_\_\_\_\_\_\_\_\_\_\_\_\_\_\_\_\_\_****dr.spec. Amina Tabaković** |

|  |
| --- |
| Dostavljano:1x Direktor1x Oglasna ploča1x a/a |